Rikunarita-ORG/Wikinium huggingface dataset:
# Povesť (literatúra)

**Povesť** je krátky žáner prozaickej epiky, ktorý spravidla spracúva historickú tematiku voľne, v rozpore s historickou skutočnosťou, s pútavým dejom. V súčasnosti je termín takmer výlučne vyhradený pre oblasť ľudovej slovesnosti. V minulosti sa ako "prostonárodná povesť" označovala ľudová rozprávka.

Základnou rozličnosťou je, že povesť má reálny základ, napríklad nejaké územie.(Bratislavský hrad, Svätopluk....), kým rozprávka má celý dej vymyslený.

Povesť je podobná rozprávke, má jednoduchý dej a je krátka.

Povesti rozdeľujeme na 4 druhy:

* heraldické - vysvetľujú pôvod erbov
* miestne - vzťahujú sa k nejakému miestu
* historické - rozprávajú o významných udalostiach národných dejín a sú prameňom lepšieho poznania minulosti
* fantastické - hovoria o magických bytostiach, javoch.

## Pozri aj

* Legenda
* Báj
* Mýtus
* Rozprávka
# De facto

O bývalej politicko-diskusnej relácii Daniela Krajcera na TV JOJ pozri *De Facto (televízna relácia).*
**De facto** je latinský výraz znamenajúci „v skutočnosti“ alebo „prakticky“. Jeho opakom je výraz de iure (*podľa práva*).

## Príklady

* Výraz „firma de iure existuje, ale de facto neexistuje“ znamená, že firma existuje iba formálne, bez sídla, budovy a pod.
* Výraz sa používa aj pri uznávaní alebo neuznávaní existencie nejakého štátu. Štát môže uznať iný štát de facto, ale de iure ho neuznávať. Napríklad *de facto* samostatný štát Podnestersko je takmer všetkými ostatnými štátmi de iure neuznaný, čiže je z pohľadu týchto ostatných štátov de iure súčasťou Moldavska.

## Pozri aj

* De iure
# Evenkovčina

**Evenkovčina** je jazyk Evenkov. Patrí medzi mandžusko-tunguzské jazyky altajskej jazykovej rodiny. Hovorí nim už len niekoľko desiatok tisíc ľudí v Rusku, Mongolsku a Číne.

Pozor na zámenu s jazykom evenčina.

|  |  |
| --- | --- |
|  | Jazykový portál |
# INSEAD

**INSEAD** (*Institut européen d'administration des affaires*) je európska podnikovohospodárska škola pôsobiaca sa vo Fontainebleau, v Singapure a v Abú Zabí. Bola založená v roku 1957.

## Charakteristika

INSEAD je trojnásobne akreditovaná medzinárodnými inštitúciami AMBA, EQUIS a AACSB. Škola má cca. 50 000 absolventov. Významnými absolventmi sú Geert Hofstede a Sam Rainsy.

## Umiestnenia v rebríčkoch

V roku 2019 sa program MBA umiestnil na prvom mieste v globálnom rebríčku Financial Times.

## Referencie

## Externé odkazy

* Oficiálna stránka
# Finančný trh

**Finančný trh (v širšom zmysle)** alebo **peňažný trh (v širšom zmysle)** je mechanizmus a súbor inštitúcií a transakcií, ktorým(i) sa stretávajú ponuka a dopyt po voľných finančných prostriedkoch (a spravidla aj drahých kovoch), ktoré sú úsporami niektorých ekonomických subjektov.

Členenie z predmetového hľadiska:

* peňažný trh (v užšom zmysle) = trh krátkodobých peňazí
* kapitálový trh = trh dlhodobých peňazí, **finančný trh v užšom zmysle devízový trh
* trh zlata a drahých kovov
* poistný trh
# Massachusetts Institute of Technology

|  |
| --- |
| Massachusetts Institute of Technology |
|

---

 |
| Motto |
| Mens et Manus |
| Základné informácie |
| Poloha | Cambridge, Massachusetts, Spojené štáty |
| Skratka | MIT |
| Typ | súkromná výskumná univerzita |
| Rok založenia | 10. apríl 1861 |
| Vedenie |
| Prezident | Sally Kornbluth |
| Štatistické údaje |
| Počet zamestnancov | 1069 |
| Počet študentov | 11 858 (2022 – 2023) |
| Pregraduálni študenti | 4 657 (2022 – 2023) |
| Postgraduálni študenti | 7 201 (2022 – 2023) |
| Kampus | 67,2 ha |
| Ďalšie informácie |
| Školské farby | červená, sivá |
| Školský časopis | The Tech |
| Kontaktné údaje |
| Oficiálny web | www.web.mit.edu |

Stata Center, sídlo MIT
**Massachusetts Institute of Technology** (prekladané ako **Massachusettská technická univerzita** alebo **Massachusettská vysoká škola technická** alebo nepresne ako **Massachusettský technologický inštitút**, skr. **MIT**) je súkromná koedukovaná výskumná univerzita v meste Cambridge amerického štátu Massachusetts. Komplex MIT má päť škôl a jednu vysokú školu s 32 akademickými oddeleniami, so silným dôrazom na teoretický, aplikovaný, medzidisciplinárny vedecko-technický výskum. MIT je jedna z dvoch súkromných univerzít, ktoré podporuje štát. Grant dostáva aj z dvoch amerických grantových programov, spojených s výskumom mora a výskumom vesmíru.

MIT sídli v budove Stata Center od architekta Franka Gehryho.

## Iné projekty

Commons* Commons ponúka multimediálne súbory na tému **Massachusetts Institute of Technology**
# New York Stock Exchange

|  |
| --- |
| New York Stock Exchange |
|  |
| Odvetvie | Burza cenných papierov |
| Založená | 17. máj 1792 |
| Sídlo | New York, USA |
| Vedenie | Jeffrey Sprecher (Chairman) Betty Liu (Executive Vice Chairman) Stacey Cunningham (President) |
| Vlastník | Intercontinental Exchange |
| Web | nyse.com |

Budova burzy v New Yorku
**New York Stock Exchange** (skratka **NYSE**), je americká burza, ktorá sídli v New Yorku na Wall Street na Manhattane. Je považovaná za najväčšiu, najlikvidnejšiu a najznámejšiu burzu cenných papierov. Obchod sa tu uskutočňuje prezenčným systémom s podporou počítačov.

## Dejiny

NYSE vznikla v New Yorku v roku 1792, podpisom dohody o obchode s cennými papiermi (Buttonwoodská dohoda). Túto prvú dohodu podpísalo 24 brokerov. Súčasný názov vznikol v roku 1863.

## Organizácia

Členom tejto burzy sa môže stať iba fyzická osoba. Počet členov je 1 366, členstvo je možné odkúpiť alebo prenajať. Samotná správa burzy funguje podobne ako akciová spoločnosť, členovia volia najvyšší orgán burzy, ktorým je tzv. Rada riaditeľov.

Kontrola obchodov na tejto burze je veľmi problematická, preto sa vytvoril štvorstupňový systém kontroly, ktorého najvyšším orgánom je kongres Spojených štátov. Obchodovanie jednotlivých titulov je pod kontrolou tzv. burzového špecialistu, ktorý musí udržiavať likviditu, teda nakupovať a predávať neuspokojené príkazy. Okrem toho sú tu makléri, ktorí veľké obchody dohadujú pomocou open outcry so špecialistom.

Reprezentatívnym indexom je Dow Jones Industrial Average (DJIA).
# Zima

O iných významoch výrazu *Zima* pozri *Zima (rozlišovacia stránka)*.
V mnohých častiach sveta je toto ročné obdobie spojené so snehom
Les v zime vo Vihorlatských vrchoch
Typický zimný šport - lyžovanie
Animácia zmien snehovej pokrývky v priebehu roka
**Zima** je jedno z ročných období v miernom teplotnom pásme nasledujúce po jeseni a predchádzajúce jari. Má najkratšie dni a najnižšie priemerné teploty. V oblastiach vzdialenejších od rovníka sa v zime často vyskytuje sneh.

Astronomicky začína zimným slnovratom (okolo 21. decembra na severnej pologuli a 21. júna na južnej pologuli) a končí jarnou rovnodennosťou (okolo 21. marca na severnej pologuli a 21. septembra na južnej pologuli).

V meteorológii sa podľa konvencie počíta ako celé mesiace december, január a február na severnej pologuli a jún, júl a august na južnej pologuli.

## Príčiny zimy

Striedanie ročných období je spôsobené odklonom zemskej osi od roviny ekliptiky (o 23°27'). Pologuľa, na ktorej je zima, je odvrátená od Slnka, dopadá na ňu menej slnečného žiarenia a pod väčším uhlom. To v princípe vedie k nižším teplotám.

## Meteorologické prejavy zimy

V oblastiach vyšších zemepisných šírok sa v zime vyskytuje sneh a mráz.

## Iné projekty

CommonsWikislovníkWikicitáty* Commons ponúka multimediálne súbory na tému **Zima Wikislovník ponúka heslo **zima Wikicitáty ponúkajú citáty od alebo o **Zima**

|  |  |
| --- | --- |
|  | Geovedný portál |
# Tirana

O iných významoch výrazu *Tirana* pozri *Tirana (rozlišovacia stránka)*.

|  |
| --- |
| Tirana (Tiranë) |
| hlavné mesto |
|  |
|

|  |  |
| --- | --- |
|  Vlajka  |  Erb  |

 |
| Krajina |  Albánsko |
| Kraj | Tirana |
| Okres | Tirana |
|  |
| Rieka | Ishm |
|  |
| Nadmorská výška | 90 m n. m. |
| Súradnice | ﻿ / ﻿ |
|  |
| Rozloha | 41,8 km² (4 180 ha) |
|  |
| Obyvateľstvo | 618 431 (*2008*) |
| Hustota | 14 795 obyv./km² |
|  |
| Založenie | 1614 |
| Primátor | Edi Rama |
|  |
| Časové pásmo | CET |
|  - letný čas | CEST |
| PSČ | 1001 – 1028 |
|  |
|

 Poloha mesta v rámci Albánska
 |
|  Interaktívna mapa mesta
 |
|  |
| **Wikimedia Commons:**  Tirana |
| **Webová stránka:**  www.tirana.gov.al |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Tirana** (po albánsky *Tiranë* alebo *Tirana*, grécky Τίρανα (Tirana), arumunsky Tirana) je hlavné a najväčšie mesto Albánska. Podľa oficiálnych údajov má 618 431 obyvateľov (2008) a hlavným mestom krajiny je od roku 1920, dovtedy túto funkciu plnil Drač (Durrës).

## Poloha a prírodné podmienky

klimadiagram Tirany
Tirana leží v strednom Albánsku pri rieke Ishm asi 25 km od pobrežia Jadranského mora, v nadmorskej výške cez 90 m. Na východ od mesta sa dvíha horský masív Dajtit (1 611 m), z južnej a západnej strany obkolesujú Tiranu vrchy a iba na sever a severozápad sa otvára rovina. Podnebie je subtropické stredomorské s dažďami v zime a suchým letom. Priemerná ročná teplota je 16 °C (7 °C v januári, 24 °C v júli), ročný úhrn zrážok sa pohybuje okolo 1 200 mm.

## Opis mesta

Uprostred mesta je veľké Skanderbegovo námestie s jeho sochou. Historická mešita zo 17. storočia bola v časoch ateizmu nefunkčná, ale nebola zbúraná. Medzi zaujímavosti patrí hodinová veža, budovy ministerstiev a budova národného múzea postavená za čias Hodžovho režimu. V meste je veľa nových mešít a kostolov, ktoré sú v ostrom kontraste s mauzóleom Envera Hodžu (v minulosti múzeum PPSH (albánskej komunistickej strany)), ktoré bolo postavené v 80. rokoch za 210 miliónov dolárov.

Do roku 1991 bola uzavretá veľká časť mesta, kde sa nachádzali vily komunistických funkcionárov. V meste je univerzita (1957) a univerzitný park, so sochou Envera Hodžu. Severozápadne od Tirany leží medzinárodné letisko Rinas, nesúce meno Matky Terezy.

Predmestia Tirany sú veľmi chudobné a nepripomínajú európske mesto. Hlavné cesty sú často prašné a plné dopravných kolapsov. Objekty západných firiem sú z dôvodu bezpečnosti oplotené.

## Iné projekty

Commons* Commons ponúka multimediálne súbory na tému **Tirana**

Panoramatický pohľad na Skanderbegovo námestie

## Externé odkazy

*  Archivované 2011-04-14 na Wayback Machine – oficiálne stránky mesta
# Yahoo!

**Yahoo! Inc.** je americká internetová spoločnosť. Prevádzkuje rovnomenný portál, kde ponúka množstvo služieb.

Jednou z najznámejších služieb spoločnosti je e-mailová služba Yahoo! Mail. Spoločnosť založili v januári roku 1994 David Filo a Jerry Yang. Yahoo! má svoje sídlo v Sunnyvale, štát Kalifornia. V roku 2012 bola výkonnou riaditeľkou menovaná Marissa Mayerová, bývalá pracovníčka Googlu. Akcie firmy od nástupu Mayerovej, ktorá prešla k Yahoo z Googlu s cieľom oživiť jednu z najznámejších internetových značiek, stúpli o takmer 70 percent.

Yahoo je celosvetovo známy svojím internetovým portálom, vyhľadávačom Yahoo Search a ďalšími službami ako Yahoo Mail, Yahoo správy, Yahoo financie, Yahoo skupiny, Yahoo odpovede a ďalšie. V roku 2007 bola zrušená služba Yahoo fotky, pretože došlo k spojeniu s webom Flickr, ktorý Yahoo získal už v roku 2005. V roku 2013 oznámil Yahoo oficiálne prevzatie blogovacích stránok Tumblr.

Slovo Yahoo je tvorené prvými písmenami slov Yet Another Hierarchical Officious Oracle (ďalší hierarchický všetečný Oracle).

1. februára 2008 ponúkla spoločnosť Microsoft 44,6 miliárd dolárov na odkúpenie spoločnosti Yahoo! Inc. Tá ale 11. februára ponuku odmietla ako značne podhodnotenú.

## Referencie

## Iné projekty

Commons* Commons ponúka multimediálne súbory na tému **Yahoo!**

## Externé odkazy

* Portál Yahoo!

## Zdroj

*Tento článok je čiastočný alebo úplný preklad článku Yahoo! na českej Wikipédii (číslo revízie nebolo určené).*
# Molekulová hmotnosť

**Molekulová hmotnosť** (zastarano *molekulárna hmotnosť*) je súčet atómových hmotností danej molekuly.

Analogicky k atómovej hmotnosti sa delí na:

* relatívna molekulová hmotnosť (molekulová hmotnosť v užšom zmysle, staršie: molekulová váha)
* absolútna molekulová hmotnosť

|  |  |
| --- | --- |
|  | Fyzikálny portál Chemický portál |
# Lupa

O iných významoch výrazu *Lupa* pozri *Lupa (rozlišovacia stránka)*.
Lupa
Zapálenie plameňa pomocou lupy
**Lupa** alebo **zväčšovacie sklo** je nástroj používaný na optické zväčšenie pozorovaného predmetu. Skladá sa zo šošovky, vyrobenej typicky zo skla alebo priehľadného plastu a držiaka, ktorý môže mať veľa rôznych podôb, od jednoduchej tyče, cez rôzne stojany, až po puzdra, do ktorých je možné lupu zároveň uschovať.

Lupu možno použiť aj na založenie ohňa. Natočením lupy k Slnku a umiestnením do vhodnej vzdialenosti od predmetu, ktorý chceme zapáliť, dôjde ku koncentrácii lúčov dopadajúcich zo Slnka na šošovku na malé miesto na povrchu predmetu.

Lupa je každá spojka s ohniskovou vzdialenosťou menej ako 25cm. Aby bol obraz po prechode spojkou zväčšený musíme predmet zaostriť tak, aby bol buď v ohnisku alebo medzi ohniskom a vrcholom, a zároveň tak, aby obraz vznikol vo vzdialenosti najlepšieho videnia, teda 25 cm od oka. Lúče sú po prechode rozbiehavé a obraz je neskutočný.

## Iné projekty

Commons* Commons ponúka multimediálne súbory na tému **Lupa**
# Nehrdzavejúca oceľ

**Nehrdzavejúca oceľ** (iné názvy **antikorózna oceľ, koróziivzdorná oceľ, koróziovzdorná oceľ, korózii odolná oceľ, oceľ odolná proti korózii, ušľachtilá nehrdzavejúca oceľ**; skôr neformálne **inox** [z fr.], **antikoro, antikorová oceľ**, staršie **anticorro** [posledné tri podľa obch. značky „Anticorro“ huty Poldi, patentovanej v roku 1910]; nesprávne *nerez, nerezová oceľ* [podľa hist. obchodnej značky „Nerez”], nesprávne *ušľachtilá oceľ*) je oceľ vysoko legovaná chrómom, niklom, mangánom a prípadnými ďalšími prísadami (kremík, meď, molybdén, volfrám, niób, dusík a podobne).

Je to oceľ vzdorujúca korózii. Je dôležitým konštrukčným materiálom zariadení pre chemický priemysel, potravinárstvo a najmä pre jadrovú techniku.

Rozdelenie podľa zloženia:

* chrómová kaliteľná (12 – 17 % Cr, až 1 % C)
* chrómová feritická (nad 17 % Cr, pod 0,1 C)
* austenitická (nad 18 % Cr, nad 8 % Ni, pod 0,1 % C)
* dvojfázová austeniticko-feritická (nad 20 % Cr, 3 – 6 % Ni, pod 0,1 % C).

## Zdroje

* korozivzdorné oceli. In: *Malá československá encyklopedie* III I – L. 1. vyd. Praha: Academia, 1986. s. 540.
*  Archivované 2011-12-16 na Wayback Machine
* Articles About Stainless Steel Archivované 2009-01-06 na Wayback Machine by International Stainless Steel Forum
* Stainless Steel Properties and Corrosion Resistance
* Comprehensive Information About Stainless Steel by The Stainless Steel Information Center
* Technical Library on Stainless Steel Archivované 2008-12-11 na Wayback Machine by BSSA
* Comprehensive Information About Metallurgy of Stainless Steel by Cambridge University
* Converter for Stainless Steel Standards Archivované 2008-12-28 na Wayback Machine
* Stainless Steel Composition Archivované 2009-01-03 na Wayback Machine

|  |  |
| --- | --- |
|  | Chemický portál |
# Munhwa Broadcasting Corporation

|  |
| --- |
| Munhwa Broadcasting Corporation |
| Krajina | Kórejská republika |
| Vysielací jazyk | kórejčina |
| Začiatok vysielania | 21. február 1961 (rozhlas) 8. august 1969 (televízia) |
| Slogan | *Explore Something New* |
| Webstránka | imbc.com |

**Munhwa Broadcasting Corporation** (**MBC**) je juhokórejská rozhlasová a televízna spoločnosť. Bola založená v roku 1961. Sídlo spoločnosti je v Mapo-gu v Soule.

## Logá

## Iné projekty

Commons* Commons ponúka multimediálne súbory na tému **Munhwa Broadcasting Corporation**

## Externé odkazy

* Oficiálna stránka MBC
# National Geographic Wild

|  |
| --- |
| National Geographic Wild |
|  |
| Krajina | Hong Kong Kanada India Singapur Španielsko Spojené kráľovstvo Spojené štáty Spojené Arabské Emiráty Egypt Taliansko Katar |
| Oblasť vysielania | Celosvetovo |
| Vysielací jazyk | Angličtina Španielčina Arabčina Hindčina Francúzština Portugalčina Čeština Nemčina Taliančina Poľština Turečtina |
| Riaditeľ | National Geographic Partners (The Walt Disney Company 73 % + National Geographic Society 27 %) |
| Začiatok vysielania | 21. august 2006 |
| Formát obrazu | 1080p HDTV |

**National Geographic Wild** (skrátene **Nat Geo Wild** alebo **NGW**) je pôvodne americká satelitná a káblová televízna stanica so zameraním na dokumentárne a popularizačné programy venované prírode, divokej faune, prírodným javom a životnému prostrediu. Stanica je súčasťou mediálnej siete *National Geographic Global Networks* pod správou spoločného podniku *National Geographic Partners* (The Walt Disney Company a National Geographic Society).

## História

Stanica bola prvýkrát uvedená na trh 1. januára 2006 v Hongkongu, čím sa zároveň stala prvou bilingválnou stanicou značky – vysielala v angličtine aj kantončine. V marci 2007 nahradila stanicu *Adventure One* v Európe, na Blízkom východe a v Afrike. V nasledujúcich rokoch sa postupne spustila v mnohých regiónoch, napríklad v Latinskej Amerike, v Spojených štátoch a v ďalších krajinách podľa dostupnosti.

V roku 2019 si televízna stanica prešla premenovaním. Z pôvodného názvu *Nat Geo Wild* sa stala *National Geographic Wild*.

Stanica následne postupne ukončovala svoje vysielanie v niektorých regiónoch — napríklad uzavretie v Latinskej Amerike ku koncu marca 2022, v Taliansku, Rusku a Bielorusku ku dňu 1. októbra 2022 a ďalších teritóriách v nasledujúcich rokoch.

Stanica pravidelne pripravuje nové formáty a série. Napríklad v marci 2025 predstavila šesťdielnu sériu *Wildlife Rehab*, ktorá sa zameriava na záchranné centrum pre divoké zvieratá v kanadskom Saskatoone. Ďalšou premiérou bola séria *Planet Weird*, pozoruhodná tým, že sleduje bizarné evolučné stratégie netradičných tvorov, odvysielaná v júni 2025.

## Význam a zameranie

National Geographic Wild poskytuje výhradne dokumentárne a popularizačné programy zamerané na prírodné javy, biotopy, ekologické problémy a správanie zvierat. Stanica budovala svoju identitu na vizuálnej kvalite, expertnom prístupe a schopnosti komunikovať so širokým diváckym publikom.

## Referencie
# Wen Ťia-pao

|  |
| --- |
| Wen Ťia-pao 温家宝 |
|  |
|  |
| Bývalý premiér Čínskej ľudovej republiky |
| **V úrade** 16. marca 2003 – 15. marca 2013 |
| Prezident | Chu Ťin-tchao |
|

|  |  |  |  |  |  |  |
| --- | --- | --- | --- | --- | --- | --- |
|  |  | Ču Žung-ťi
 |  | Li Kche-čchiang
 |  |  |

 |
| Biografické údaje |
| Narodenie | 15.9.194215. september 1942 (83 rokov) Tchien-ťin |
| Odkazy |
|  | Wen Ťia-pao (multimediálne súbory) |
|

|  |  |
| --- | --- |
|  |  Politický portál  Biografický portál |

 |

**Wen Ťia-pao** (po čínsky 温家宝, pchin-jin: Wēn Jiābǎo - Wen Ťia-pao, \*15. september 1942) je bývalý premiér Čínskej ľudovej republiky a niekdajší člen stáleho výboru politbyra Ústredného výboru Komunistickej strany Číny.

## Kariéra

Ťia-pao sa narodil v Tchien-ťine. Od roku 1960 študoval na geologickom inštitúte v Pekingu geomechaniku. Roku 1965 vstúpil do Komunistickej strany. Od roku 1967 pracoval v provincii Kan-su najprv ako technik, roku 1978 sa stal riaditeľom geologického úradu v provincii. Roku 1982 sa vrátil do Pekingu, kde sa stal viceministrom geológie. V priebehu osemdesiatych a deväťdesiatych rokoch stúpal po straníckych priečkach. Napriek tomu, že bol blízkym priateľom reformne naladeného predsedu komunistickej strany Čao C'-janga, podarilo sa mu udržať si svoju pozíciu po udalostiach na Námestí nebeského pokoja v roku 1989.

Jeho nástup do najvyšších pozícií sa datuje rokom 1998, keď sa stal vicepremiérom a zároveň predsedom Ústrednej hospodárskej pracovnej komisie. Bol zodpovedný najmä v oblastiach ekonomických, environmentálnych a poľnohospodárskych záležitostí a jeho kľúčovou úlohou bolo pripraviť Čínu na vstup do Svetovej obchodnej organizácie (WTO), ktorej sa stala členom roku 2001. V roku 2003 usadol do premiérskeho kresla, v ktorom vystriedal Ču Žung-ťia. V roku 2008 bol znovuzvolený na druhé päťročné funkčné obdobie.

## Politika

Medzi čínskymi politikmi sa najviac podobá na charizmatických lídrov západu. V súčasnosti je najpopulárnejším čínskym politikom. Popularitu si získal nielen vďaka tomu, že je charizmatický rečník, ale aj tým, že sa intenzívne zapojil do záchranných prác pri dvoch katastrofách z roku 2008, a síce snehovej kalamite a zemetrasení v S'-čchuane. Jeho popularitu potvrdzuje obrovské množstvo fanúšikov na jeho facebookovej stránke.

Na rozdiel od svojich predchodcov sa nezameriava na hospodársky rozvoj veľkých miest a pobrežných oblastí, ale snaží sa o rast čínskeho vnútrozemia a rovnomernejší rozvoj. Ťia-pao hral dôležitú rolu aj pri spúšťaní čínskeho stimulačného balíčka, ktorým Čína v rokoch 2008 a 2009 reagovala na svetovú hospodársku krízu. V roku 2010 presadil, aby Čína nakupovala dlhopisy zadĺžených krajín eurozóny.

24. októbra 2012, krátko pred začatím 18. Národného Kongresu Komunistickej strany Číny, uverejnil americký denník *The New York Times* informácie o majetkových pomerov Wenovej rodiny. Podľa týchto informácií Wenova rodina disponuje majetkom 2,7 miliardy amerických dolárov. Wen Ťia-pao tieto informácie poprel a webové stránky denníka boli v Číne zablokované.

## Referencie

## Iné projekty

Commons* Commons ponúka multimediálne súbory na tému **Wen Ťia-pao**
# Nezávislý politik

**Nezávislý politik** (iné názvy: **nestranícky politik**, **nestraník**, **bezpartajný politik**; u kandidátov: **nezávislý kandidát**, skratka **NEKA**, **občiansky kandidát**, **kandidát bez politickej príslušnosti**) je politik (resp. kandidát na politickú funkciu), ktorý nie je členom žiadnej politickej strany.

## Prehľad podľa krajín

### Slovensko

Slovenský právny systém umožňuje využitie aktívneho volebného práva ako nezávislý kandidát vo voľbách do orgánov samospráv obcí, voľbách do orgánov samosprávnych krajov a vo voľbe prezidenta Slovenskej republiky.

Súčasťou kandidátnej listiny nezávislého kandidáta je petícia podpísaná voličmi podporujúcimi jeho kandidatúru.
Minimálny počet týchto podpisov činí pri voľbe prezidenta 15 000, pri voľbách do orgánov samosprávnych krajov 400, a v prípade volieb do samospráv obcí sa odvíja od počtu obyvateľov danej obce nasledovne:

| Počet obyvateľov | Počet podpisov |
| --- | --- |
| do 50 | 10 |
| 51 – 100 | 20 |
| 101 – 500 | 40 |
| 501 – 2 000 | 100 |
| 2 001 – 20 000 | 200 |
| 20 001 – 100 000 | 400 |
| nad 100 000 | 600 |

Nezávislí kandidáti sú prirodzene najsilnejším politickým subjektom v slovenskej komunálnej politike. V niektorých prípadoch avšak môžu vystupovať ako nezávislí kandidáti a majú podporu politickej strany.

Zvolení nezávislí kandidáti na starostov a primátorov| Voľby | Počet | Podiel (%) | 2. miesto vo voľbách |
| --- | --- | --- | --- |
| 2002 | 951 | 32,66 | HZDS (384; 13,19 %) |
| 2006 | 895 | 30,83 | SMER-SD (419; 14,43 %) |
| 2010 | 979 | 33,67 | SMER-SD (599; 20,60 %) |
| 2014 | 1 104 | 37,95 | SMER-SD (847; 29,11 %) |
| 2018 | 1 232 | 42,42 | SMER-SD (592; 20,38 %) |

V rámci Národnej rady Slovenskej republiky existuje inštitút nezaradeného poslanca, ktorým sa poslanec NR SR stane vystúpením z poslaneckého klubu alebo po zániku poslaneckého klubu pokiaľ sa nestane členom iného klubu. Poslanecký klub zaniká v prípade, pokiaľ klesne počet jeho členov pod zákonom stanovenú hranicu osem poslancov. Nezaradeného poslanca nemožno stotožňovať s nezávislým politikom, keďže môže byť aj naďalej členom politickej strany (napr. Ľubomír Galko, Jana Kiššová, Jozef Mihál, Lucia Nicholsonová, Peter Osuský a Martin Poliačik po zániku klubu strany SaS 8. októbra 2013).

### Kuvajt

V Kuvajte neboli strany legalizované od vyhlásenia nezávislosti v roku 1961 a preto kandidáti formálne vystupujú ako nezávislí, hoci sa organizujú v politických skupinách (tzv. „protostranách“), ktoré de facto fungujú ako politické strany a ich činnosť je vládou (prevažne) tolerovaná.

## Referencie